b'\n_START_ARTICLE_\nMinka Skaberne\n_START_SECTION_\n\xc5\xbdivljenje in delo\n_START_PARAGRAPH_\nMinka Skaberne je po kon\xc4\x8dani ljudski in me\xc5\xa1\xc4\x8danski \xc5\xa1oli leta 1901 kon\xc4\x8dala u\xc4\x8ditelji\xc5\xa1\xc4\x8de. Slu\xc5\xbebovala je po raznih \xc5\xa1olah. Po opravljenem izpitu za me\xc5\xa1\xc4\x8dansko u\xc4\x8diteljico je pou\xc4\x8devala na dekli\xc5\xa1ki vadnici. Na Dunaju je leta 1911 pridobila teoreti\xc4\x8dno znanje za pouk slepih. Nadaljnje izobra\xc5\xbeevanje na gra\xc5\xa1kem zavodu za slepe ji je omogo\xc4\x8dilo dru\xc5\xa1tvo Dobrodelnost. Bila je \xc4\x8dlanica Slovenskega odbora za invalide in je leta 1918 sodelovala pri ustanovitvi prvega zavoda za slepe v Ljubljani. Kot \xc4\x8dlanica Kuratorija za slepe je skrbela za knji\xc5\xbenico in ji postavila osnovne temelje. Po njeni zaslugi je bilo leta 1956 v Sloveniji \xc4\x8dez 2500 izvodov knjig, prevedenih v Braillov to\xc4\x8dkopis. Nadzorovala je pouk slepih na leta 1919 ustanovljeni \xc5\xa1oli v Ljubljani. S svojim aktivnim udejstvovanjem je pripomogla k ustanovitvi doma slepih v \xc5\xa0kofji Loki. Leta 1917 je dobila naziv profesorica._NEWLINE_V svojem bogatem \xc5\xbeivljenju ni delovala le na podro\xc4\x8dju ustanavljanja ustanov za slepe in skrbela za njihove knji\xc5\xbenice, ampak je napisala tudi knji\xc5\xbeici Skrb za slepce (COBISS) in Vzgoja slepcev._NEWLINE_Bila je \xc4\x8dlanica Splo\xc5\xa1nega slovenskega \xc5\xbeenskega dru\xc5\xa1tva.'